da en da da da da en da de da da nb nb da en pl en en en en da da en en sv fr en en da da de da da da da en da da da da da da da da da da da da da da da da da da da da da da da nb da da da da da da da da da da da da ro fr da en fr en da fr ru ja de da da da ca da da da da da fr sv de da da sv da da en
Plastmissionen - undervisningsforløb fra LIFE - LIFE Fonden
Sådan booker du et LIFE Forløb
Book LIFE Forløb Besøg MY:LIFE Mine bookinger Bliv en del af LIFE Forum
I Plastmissionen træder eleverne ind i rollen som plastproducenter i en virksomhed, der laver mobilcovers. Her får de en mission: De skal gøre produktionen af deres mobilcovers mere bæredygtig!
Gratis levering til skoler i hele landet
Varighed på 4 uger fordelt på 24 lektioner
Hvad er et LIFE Forløb?
Et LIFE Forløb er et undervisningsforløb. I hvert LIFE Forløb får du leveret et LIFE Kit med materialer, der bruges i sammenspil med vores digitale platform MY:LIFE.
Hvad er et LIFE Forløb?
Hvilke fag og klasser?
Plastmissionen er for 7. klasser i fagene fysik/kemi, biologi og geografi.
Hvilke fag og klasser?
Plastmissionen strækker sig over fire uger fordelt på 24 lektioner.
I Plastmissionen tages der udgangspunkt i FN's verdensmål nr. 12: Ansvarligt forbrug og produktion.
Plastmissionen er udviklet i samarbejde med LEGO Koncernen og med faglig sparring fra Plastindustrien og DTU.
Hvem kan booke Plastmissionen?
Alle skoler i hele landet kan booke Plastmissionen. Vi leverer forløbets LIFE Kit direkte til din skole.
Hvem kan booke Plastmissionen?
Rigtig mange ting i vores hverdag er lavet af plast. Formentlig mange flere, end du aner. Vi anvender dagligt produkter af plast overalt på jorden, fordi plast hjælper os i hverdagen og har mange gode egenskaber. Men plast produceres i store mængder og kan være svært at nedbryde, hvilket kan være til stor belastning for miljøet og klimaet – det må vi finde en løsning på!
I Plastmissionen til 7. klasse træder eleverne ind i rollen som plastproducenter i en virksomhed, der laver mobilcovers. Gennem et videoopkald fra virksomhedens direktør bliver de sat på en udfordrende mission: De skal finde ud af, hvordan virksomhedens produktion kan blive mere bæredygtig. For at komme nærmere svaret må eleverne i gang med en grundig undersøgelse af plast for at blive klogere på, hvad plast egentlig er for et materiale, hvordan det er opbygget, og hvordan det produceres.
Plastmissionen strækker sig over fire uger fordelt på 24 lektioner i fagene fysik/kemi, biologi og geografi. Vælger du at fordele de 24 lektioner på mindre end fire uger, skal du være opmærksom på, at aktiviteterne ”Covers af bioplast?” og ”Stresstest del 1-3” begge består af flere dele hvor det kræves, at der går en uge mellem delene for at eleverne kan få de bedste resultater.
Plastmissionen består af et kitforløb, hvor du modtager et LIFE Kit med materialer til at gennemføre forløbets øvelser. LIFE Kittet booker du her på siden, og vi leverer og afhenter kittet på din skole. Du begynder booking af dit LIFE Kit ved at klikke på den lyseblå knap øverst på denne side.
I Plastmissionen anvendes den digitale platform MY:LIFE. Platformen danner rammen om forløbet og anvendes sammen med dit LIFE Kit. Dine elever bruger MY:LIFE i selve undervisningen, hvor de bl.a. finder videoer, aktiviteter og fagtekster, som indgår i forløbet. Du finder også vores lærervejledning til forløbet på platformen, så du er godt klædt på, inden undervisningen begynder. Plastmissionen er gratis at anvende, da forløbet uddeles som en bevilling fra LIFE Fonden.
Plastmissionen er udviklet i samarbejde med LEGO Koncernen, der har bidraget med faglig sparring om kvalitetssikring af plast og givet et indblik i metoder fra LEGO Koncernens egen kvalitetssikring og materialeudvikling. Derudover vil LEGO Koncernen levere de plastemner, som indgår i selve undervisningsforløbet, hvor eleverne skal lave deres egen kvalitetssikring af plast. Desuden har Plastindustrien og DTU bidraget med faglig sparring og viden.
Hvis du vil vide mere om vores samarbejde med LEGO Koncernen, kan du læse denne artikel, hvor vi tager dig med ind bag udviklingen af forløbet:
Læs om det gode samarbejde
Gennem egne undersøgelser og ved brug af materialer som plastgenstande fra industrien, dilemmakort, animationsfilm og digitale værktøjer kortlægger eleverne plastcovers livscyklus og kommer med alternative løsninger til en mere bæredygtig produktion. De vil på missionen skulle gøre sig forskellige overvejelser som fx: Hvilke råstoffer bruges? Hvad betyder kvaliteten for, hvor bæredygtigt et produkt er? Og hvordan kan virksomheder gennem produktdesign og andre tiltag hjælpe til, at deres plastprodukter kan genanvendes? Med et forløb om plast vil vi bidrage til at eleverne får et nuanceret billede af plast som materiale og styrke deres forståelse af, hvordan plastvirksomheder kan gøre for at skabe en bæredygtig fremtid.
LÆRINGSUDBYTTE, OPGAVER, UNDERSØGELSER OG LÆRINGSMÅL
Tilmeld nyhedsbrev Kontakt os
Hvis du har spørgsmål til et LIFE Forløb, din booking eller noget helt tredje, så tøv ikke med at kontakte os!
+45 22 34 48 96
DK-2800 Kongens Lyngby, Danmark
Faktura til LIFE skal som udgangspunkt stiles til LIFE A/S
EAN: 57 9000 260 0661
Vil du vide mere om, hvilke LIFE Forløb der er på vej? Eller vil du informeres om vores arrangementer, partnerskaber mv.?
Tilmeld dig vores nyhedsbrev
Fornavn Feltet er påkrævet Efternavn Feltet er påkrævet Email Feltet er påkrævet Institutionstype Feltet er påkrævet
Ved at give os dit samtykke, giver du tilladelse til, via elektronisk post (fx e-mail) og telefon, at gemme og bruge oplysninger om dig i forbindelse med produkter, der relaterer sig til LIFE. Du kan til enhver tid tilbagekalde dit samtykke til behandling af persondata. Du kan læse mere om, hvordan vi passer på dine personoplysninger her
Find vej til LIFE Campus
LIFE Fonden er støttet af Novo Nordisk Fonden
Copyright © 2018-2022, All Rights Reserved